EL
4.7.2022
Επίσημη Εφημερίδα της Ευρωπαϊκής Ένωσης
C 257/3
Απόφαση του Δικαστηρίου (έβδομο τμήμα) της 12ης Μαΐου 2022 — Ευρωπαϊκή Επιτροπή κατά Δημοκρατίας της Βουλγαρίας (Υπόθεση C-730/19) (1) [Παράβαση κράτους μέλους – Περιβάλλον – Οδηγία 2008/50/ΕΚ – Ποιότητα του ατμοσφαιρικού αέρα – Άρθρο 13, παράγραφος 1, και παράρτημα XI – Συστηματική και διαρκής υπέρβαση των οριακών τιμών για το διοξείδιο του θείου (SO2) στην περιοχή BG0006 (Νοτιοανατολική Βουλγαρία) – Άρθρο 23, παράγραφος 1, και παράρτημα XV – Περίοδος υπερβάσεως «όσο το δυνατόν συντομότερη» – Κατάλληλα μέτρα] (2022/C 257/03) Γλώσσα διαδικασίας: η βουλγαρική Διάδικοι Προσφεύγουσα: Ευρωπαϊκή Επιτροπή (εκπρόσωποι: Y. Marinova και E. Manhaeve) Καθής: Δημοκρατία της Βουλγαρίας (εκπρόσωποι: E. Petranova και T. Mitova) Διατακτικό Το Δικαστήριο αποφασίζει: 1) Η Δημοκρατία της Βουλγαρίας, παραλείποντας συστηματικώς και συνεχώς να τηρήσει στη ζώνη BG0006 (Νοτιοανατολική Βουλγαρία), αφενός, από το 2007 έως και το 2018, την ωριαία οριακή τιμή διοξειδίου του θείου (SO2), και, αφετέρου, από το 2007 έως και το 2018, πλην των ετών 2010 και 2012, την ημερήσια οριακή τιμή για τον συγκεκριμένο ρύπο, παρέβη τις υποχρεώσεις που υπέχει δυνάμει των συνδυασμένων διατάξεων του άρθρου 13, παράγραφος 1, και του παραρτήματος XI της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, και παραλείποντας να λάβει, από τις 11 Ιουνίου 2010, κατάλληλα μέτρα για τη διασφάλιση της συμμορφώσεως προς τις οριακές τιμές για το SO2 στη ζώνη αυτήν και, ειδικότερα, μη μεριμνώντας ώστε τα σχετικά με την ποιότητα του αέρα σχέδια να προβλέπουν κατάλληλα μέτρα ώστε η περίοδος υπερβάσεως των εν λόγω οριακών τιμών να είναι όσο το δυνατόν συντομότερη, παρέβη τις υποχρεώσεις που υπέχει δυνάμει των συνδυασμένων διατάξεων του άρθρου 23, παράγραφος 1, και του παραρτήματος XV, τμήμα A, της ως άνω οδηγίας.
2) Καταδικάζει την Δημοκρατία της Βουλγαρίας στα δικαστικά έξοδα.
(1)
ΕΕ C 399 της 25.11.2019.
Απόφαση του Δικαστηρίου (δεύτερο τμήμα) της 12ης Μαΐου 2022 — Ευρωπαϊκή Επιτροπή κατά Hansol Paper Co. Ltd, European Thermal Paper Association (ETPA) (Υπόθεση C-260/20 P) (1) [Αίτηση αναιρέσεως – Ντάμπινγκ – Εκτελεστικός κανονισμός (ΕΕ) 2017/763 – Εισαγωγές ορισμένων ειδών ελαφριού θερμικού χαρτιού καταγωγής Δημοκρατίας της Κορέας – Οριστικός δασμός αντιντάμπινγκ – Κανονισμός (ΕΕ) 2016/1036 – Άρθρα 6, 16 και 18 – Απόδειξη – Πληροφορίες παρασχεθείσες εκτός απάντησης σε ερωτηματολόγιο αντιντάμπινγκ – Στάθμιση των πωλήσεων που επηρεάζει τον υπολογισμό του ντάμπινγκ – Άρθρο 2, παράγραφοι 1 και 3 – Υπολογισμός της κανονικής αξίας – Ιεράρχηση μεταξύ των μεθόδων υπολογισμού – Άρθρο 3, παράγραφοι 2 και 3 – Ζημία – Υπολογισμός του περιθωρίου υποτιμολόγησης – Ανταναίρεση – Άρθρο 2, παράγραφος 11 – Πραγματική έκταση του ντάμπινγκ – Άρθρο 18 – Απαλλαγή από την υποχρέωση απάντησης σε ερωτηματολόγιο αντιντάμπινγκ – Δεν υπάρχει άρνηση συνεργασίας] (2022/C 257/04) Γλώσσα διαδικασίας: η αγγλική Διάδικοι Αναιρεσείουσα: Ευρωπαϊκή Επιτροπή (εκπρόσωποι: αρχικώς J.-F. Brakeland και A. Demeneix, στη συνέχεια J.-F. Brakeland και G. Luengo)